hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pl hu hu hu hu hu hu hu pl hu hu hu hu hu hu hu pl hu hu hu hu hu hu hu pl hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu ca es es hu hu en hu hu hu hu hu hu hu hu hu hu hu hu hu hu hu hu hu hu hu en en hu hu en hu hu hu en hu uk hu hu hu hu hu en hu hu hu
Macskamuzsika – foglalkozásterv – IRODALMI KÁVÉZOO
Menü + × expanded collapsed
Anyakép – Édesanyák a gyerekirodalomban
Szerzőcerkabella blog2020. 01. 19.2020. 03. 04.Kategória:Drámázz!Címkék:Cerkabella, foglalkozásterv, Macskamuzsika, Majoros Nóra
Az alábbi, drámajáték alapú foglalkozásterv Majoros Nóra: A rókák panasza és Az angyalok állata című meséihez készült. Mindkét mese megtalálható a Macskamuzsika című, 2018-ban megjelent kötetünkben, illetve elolvashatjátok itt a blogon, a Lapozz bele! rovatban.
A foglalkozás egy bárki által látogatható programra készült, így olyan alsó tagozatos gyerekekkel játszottunk együtt, akik nem feltétlenül ismerték korábbról egymást, így akár nagyobb iskolai rendezvényen vagy otthon egy gyerekzsúron is megcsinálhatjuk.
A foglalkozás 45-60 percet vesz igénybe.
A foglalkozást egy gyors bemelegítéssel, bemutatkozással kezdjük. Körbeállunk, és a játékvezetővel kezdve mindenki elmondja hangosan a keresztnevét és tesz hozzá egy bármilyen egyszerű mozdulatot (meghajlás, pördülés, integetés… bármi), amit a többiek közösen utánoznak, megismételve az illető keresztnevét.
II. Menjünk medvét vadászni!
A „Medvevadászat” egy viszonylag jól ismert és kedvelt energetizáló játék. A gyerekek továbbra is  körben állnak, majd ütemesen helyben menetelni kezdenek, miközben az alábbi versikét ütemre szavalják. A  játékvezető mondja (mondatonként) előre, a gyerekek pedig megismétlik, tartva a menetelés ritmusát.
– Menjünk medvét vadászni!
– Hiszen ez egy híd!
(futást imitálva átdübörögünk a képzeletbeli hídon)
– Hiszen ez egy mocsár!
(itt cuppoghatunk, játszhatjuk, hogy a lábunk beleragadt a mocsárba, kihúzhatjuk egymást stb.)
– Hiszen ez egy folyó.
(úszást mutatunk, megijedünk a krokodiloktól, gyorsabban ússzunk)
– Hiszen ez egy hegy!
(mászást imitálunk, egyre nagyobbakat kapaszkodva, a túloldalon elég lecsúszni)
– Hiszen ez egy barlang.
Lassan, mintha sötét lenne a barlangban, csukott szemmel „megyünk be”, majd mintha valakinek a fejét tapogatnánk, mondjuk: „Nagy, szőrös feje van, nagy szőrös füle van, jujj, de éles a foga, hatalmas a mancsa… HISZEN EZ EGY MEDVE!”
• Fussunk! (Kiáltjuk, majd futunk ki a barlangból, át a hegyen, a folyón, a mocsáron, a hídon. A végén fantáziánk szerint utolérhet a medve, vagy leszakad a híd, vagy megmenekültünk.)
III. Jaj, a rókák panaszkodnak! – Mesehallgatás
A gyerekek leülnek a helyükre, ha szeretnénk, megteremthetjük a meséhez a hangulatot pl. egy mécses meggyújtásával, pici illóolaj cseppentésével, vagy egy kis csengő megszólaltatásával, majd a játékvezető felvezeti a mesét:
„Nos, az emberek nemcsak a medvére vadásznak, hanem bizony a rókákra is. Így volt ez a kezdet kezdetétől, hogy mi is történt velük, ahhoz hallgassatok meg egy mesét!”
Majoros Nóra: A rókák panasza
A mese végén beszéljünk pár szót a gyerekekkel arról, milyennek képzelik el a rókák mennyországbeli erdejét, majd kérjük meg őket, hogy mindnyájan válasszanak egy-egy szerepet, és – mintha a mennyországbeli erdőről egy fotó lenne – álljanak meg néhány másodpercig mozdulatlanul. Bármilyen szerepet lehet választani (növény, állat, tárgy… csak a fantázia szab határt).
Körbejárva, megérintve egy-egy gyereket mondhat magáról egy-egy mondatot: kicsoda is ő a szerep szerint.
Ha túl sok gyerek gyűlt össze, csoportokra is bonthatjuk, és egymásnak mutathatják be állóképeiket.
A mennyországbeli erdőben nem csupán jól ismert állatok laknak, hanem olyanok is, akikkel itt a földön nem találkozhattunk még sosem. Mutassatok be ezek közül egyet! Találjátok ki, a nevét, hol él, mit szeret enni, stb., rajzoljátok le, hogy néz ki, és találjátok ki, milyen a hangja. Ha kész vagytok minden csoport meséljen a többieknek a rajz alapján a „lényről”, majd mutassák be az állat hangját is!
Végezetül hallgassuk meg, hogyan is születnek a legkülönlegesebb állatok!
VI. Az angyalok állata – Mesehallgatás
A gyerekek visszaülnek  a korábbi mesehallgató helyükre, és meséléssel zárjuk le a foglalkozást.
A foglalkozásterv letölthető ITT.
Szerzőcerkabella blog2020. 01. 19.2020. 03. 04.Kategória:Drámázz!Címkék:Cerkabella, foglalkozásterv, Macskamuzsika, Majoros Nóra
Előző bejegyzés Előző bejegyzés:
MAJOROS NÓRA: Az angyalok állata
Következő bejegyzés Következő bejegyzés:
Vélemény, hozzászólás? Kilépés a válaszból
Adatok megadása vagy bejelentkezés valamelyik ikonnal:
E-mail cím (kötelező) (Nem lesz látható)
Hozzászólhat a WordPress.com felhasználói fiók használatával. ( Kilépés /  Módosítás )
Hozzászólhat a Twitter felhasználói fiók használatával. ( Kilépés /  Módosítás )
Hozzászólhat a Facebook felhasználói fiók használatával. ( Kilépés /  Módosítás )
Kérek e-mail értesítést az új hozzászólásokról.
Kérek e-mail értesítést az új bejegyzésekről.
This site uses Akismet to reduce spam. Learn how your comment data is processed.
IRODALMI KÁVÉZOO, Create a website or blog at WordPress.com
Already have a WordPress.com account? Log in now.